Република Србија

**ГРАД ВРАЊЕ**

**Савет за младе Града Врања**

11.08.2025. године

**В р а њ е**

**З А П И С Н И К**

Седница Савета за младе Града Врања одржана ***11.08.2025. године*** са почетком од ***10 часова у сали Начелства***.

Седницом је председавала Милица Николић, председница Савета за младе Града Врања (у даљем тексту: Савет), а истој су присуствовали Лука Трајковић, заменик председника Савета и чланови: Лидија Стојановић, Анђела Станковић, Филип Николић, Милан Маркић, Немања Цветковић, Милица Тасић, Александар Антанасијевић и Катарина Стаменковић.

Седници из оправданих разлога нису присуствовали: Миљана Стојановић, Катарина Милојевић, Новак Ђурић, Ђорђе Томић и Анастасија Николић.

Пошто је у питању прва седница Савета, присуствовао је и Милан Илић, заменик градоначелника задужен за ресоре омладине и културе, који није имао право гласа на седници. Пре почетка седнице заменик градоначелника поздравио је све присутне и пожелео срећу у раду Савету за младе, као и спремност локалне самоуправе за даљи развој омладинске политике.

Константовано је да седници Савета присуствује 10 чланова од укупно 15, што представља већину и пошто је утврђен кворум за одлучивање и доношење одлука, председавајућа је предложила дневни ред од 4 тачке. Пошто седници није присуствовао секретар Савете, записник је водио Лука Трајковић.

За седницу је предложен следећи дневни ред:

1. Верификовање одлуке о председнику и заменику председника Савета;
2. Упознавање са делокругом рада Савета;
3. Предлог пословника о раду;
4. Питања и предлози.

Након предлога дневног реда стављен је исти на гласање. Предложени дневни

ред усвојен је једногласно, те се приступило раду по тачкама дневног реда.

У првој тачки верификована је одлука о председнику и заменику председника Савета. Ова одлука усвојена је на 10. Скупштини Града Врања 28.01.2025. године. У оквиру ове тачке сви присустни су се укратко представили.

Председавајућа је у оквиру друге тачке представила делокруг рада Савета, који је дефинисан Статутом Града Врања.

Савет за младе:

1) иницира и учествује у изради локалне омладинске политике у области образовања, спорта, коришћења слободног времена, повећања запослености, информисања, активног учешћа, обезбеђивања једнаких шанси, здравства, културе, равноправности полова, спречавања насиља и криминалитета, приступа правима, одрживог развоја и животне средине и другим областима од значаја за младе;

2) учествује у изради посебних локалних акционих планова, програма и политика у сагласности са Националном стратегијом за младе и прати њихово остваривање;

3) даје мишљење о питањима од значаја за младе и о њима обавештава органе Града;

4) даје мишљење на нацрте прописа и аката које доноси Скупштина града у областима значајним за младе;

5) усваја годишње и периодичне извештаје о остваривању локалне омладинске политике и локалних акционих планова и програма за младе и подноси их Скупштини града, градоначелнику и Градском већу;

6) иницира припрему пројеката или учешће Града у програмима и пројектима за младе у циљу унапређења положаја младих и обезбеђења остваривања њихових права која су у надлежности Града;

7) подстиче сарадњу између Града и омладинских организација и удружења и даје подршку реализацији њихових активности;

8) подстиче остваривање међуградске сарадње која се односи на омладину и о томе обавештава органе Града;

9) даје мишљење о предлозима пројеката од значаја за младе који се делимично или потпуно финансирају из буџета Града, прати њихово остваривање и даје своје мишљење надлежном органу Града.

По трећој тачки на дневном реду дискутовало се о предлогу Пословника о раду Савета, који је послат приликом позива на седницу. Предлог Пословника о раду је након представљања и краће дискусије стављен на гласање и усвојен једногласно.

Пошто није било питања и предлога, седница Савета завршена је у 11 часова.

|  |
| --- |
| **Председница Савета за младе** |
| **Милица Николић с.р.** |