Република Србија

**ГРАД ВРАЊЕ**

**Савет за младе Града Врања**

24.12.2025. године

**В р а њ е**

**З А П И С Н И К**

Седница Савета за младе Града Врања одржана ***24.12.2025. године*** са почетком од ***12 часова у сали Начелства***.

Седницом је председавала Милица Николић, председница Савета за младе Града Врања, а истој су присуствовали Лука Трајковић, заменик председника и чланови: Анђела Станковић, Милан Маркић, Немања Цветковић, Милица Тасић, Александар Антанасијевић, Миљана Стојановић и Анастасија Николић.

Седници из оправданих разлога нису присуствовали: Лидија Ђорђевић, Филип Николић, Катарина Милојевић, Новак Ђурић, Ђорђе Томић и Катарина Стаменковић.

Константовано је да седници Савета присуствује 9 чланова од укупно 15, што представља већину и пошто је утврђен кворум за одлучивање и доношење одлука, председавајућа је предложила дневни ред од 4 тачке. За седницу је предложен следећи дневни ред:

1. Усвајање записника са претходне седнице;
2. Разматрање и усвајање нацрта Програма унапређења положаја младих за период 2026 - 2028. године;
3. Представљање пројекта Престоница младих Републике Србије;
4. Питања и предлози.

Након предлога дневног реда стављен је исти на гласање. Предложени дневни

ред усвојен је једногласно, те се приступило раду по тачкама дневног реда.

Записник са претходне седнице прослеђен је члановима Савета, који нису имали предлоге за допуну записника, те је исти стављен на гласање и једногласно усвојен.

Председавајућа је дала реч Луки Трајковићу, координатору Канцеларије за младе који је представио најбитније ставке о нацрту Програма унапређења положаја младих за период 2026 - 2028. године (у даљем тексту:Програм). Посебно је наглашен разлог за доношење документа јавне политике о младима али и да ће у законском року бити усвојен акциони план. Након излагања чланови Савета једногласном одлуком усвојили су нацрт Програма.

Према трећој тачки на дневном реду представљен је циљ пројекта Престоница младих Републике Србије, као и релевантни актери који су укључени у израду пројекта пре свега представници удружења младих /за младе који ће узети учешће у различитим областима од превенције менталног здравља, стицања меких вештина, неговања традиције до запошљавања и самозапошљавања, предлози младих који ће бити саставни део апликационог формулара за Град Врање, док ће допринос пружити установе и институције са територије нашег града који се баве младима. Што се тиче ове тачке вођена је дискусија у којој су учествовали Милица Николић, Анђела Станковић и Милан Маркић о предлозима младих који су предочени, како би се покренуле иницијативе за решавање истих на пољу заштите животне средине.

Пошто није било питања и предлога, седница Савета завршена је у 13 часова.

|  |
| --- |
| **Председница Савета за младе** |
| **Милица Николић с.р.** |